એબોર્શન માટેનો નિર્ણય લેવાનો આખરી અધિકાર નારીનો છે તે માટે ઝુંબેશ ચાલી અને તે સાથે જ 8મા બંધારણીય સુધારાને રદ કરી દેવાની માગણી થઈ. આખરે જનમત લેવાનું નક્કી થયું તે પછી હવે તેના સમર્થનમાં મત આપવા માટે લોકોને અપિલની ઝુંબેશ ચાલી હતી. સવિતાના માતાપિતા કર્ણાટકના બેલગાવીમાં રહે છે. તેમણે પણ થોડા દિવસ પહેલાં એક વિડિયો તૈયાર કરીને આયરલેન્ડ મોકલ્યો હતો, જેમાં અપિલ કરાઇ હતી કે ‘યસ’ વોટ આપજો. સવિતાના પિતા આનંદપ્પા હલાપ્પનવારે વિડિયોમાં કહ્યું હતું કે “અમે જે સહન કર્યું છે, તેવી સ્થિતિ ભવિષ્યમાં કોઈ કુટુંબે સહન કરવી ના પડે તેમ અમે ઇચ્છીએ છીએ. આજે છ વર્ષ વીતિ ગયા છે તે વાતને પણ આજેય અમારા હૃદયમાં વ્યથા અને પીડા છે.” તેમની આ લાગણીભરી અપિલ આયરલેન્ડમાં બહુ બધાએ શેર કરી હતી.